OpenLLM-France/wikimedia huggingface dataset:
# Kate Hornsey

Kate Hornsey (19 d'octubre de 1981, en Hobart) és una ex-remadora australiana que va arribar a ser tres vegades campiona del Món de rem i medallista olímpica.

## Biografia

Hornsey va començar a remar als 12 anys a New Norfolk, Tasmània. El seu club com a sènior ha estat el New Norfolk club i el Club de rem Mercantil a Melbourne.
Els seus primers Jocs Olímpics van ser a Pequín 2008, quan va quedar en sisè lloc per a l'equip nacional. El març de 2012 va ser seleccionada per participar al costat de Sarah Tait als Jocs Olímpics de Londres 2012, obtenint la medalla de plata. Va anunciar oficialment el seu retir de la competició el 24 d'octubre de 2014.

## Referències

* ↑ "Kate Hornsey" Arxivat 2014-11-29 a Wayback Machine.. london2012.olympics.com.au.

## Enllaços externs

* Kate Hornsey Arxivat 2021-01-12 a Wayback Machine. en Worldrowing.com de la FISA
# Carrer Major del Pont de Suert

El Carrer Major és una obra del Pont de Suert (Alta Ribagorça) inclosa a l'Inventari del Patrimoni Arquitectònic de Catalunya.

## Descripció

Carrer principal de la vila, format per l'agrupació de cases menestrals entre mitgeres adossades a l'antiga trama urbana. Les edificacions, de dues a tres plantes d'alçada, tenen cellers, porxos als baixos i cobertes a doble vessant, sobre el carrer, amb ràfecs i voladís, de tipologia medieval, i teulades de teula àrab. Els arrebossats de les façanes i els interiors es troben molt deteriorats. Aquest carrer, que sembla un cul-de-sac, té sortida per dos carrers porticats, per sota de les arcades medievals.

## Història

La població té el seu origen en el pont vell sobre la Noguera Ribagorçana.
El despoblat de Suert, que li dona el nom, és esmentat ja el 1016. Prengué importància per la seva situació en una cruïlla de camins.

## Vegeu també

* Ca de Jaumot

## Referències

* 1 2 3 «Carrer Major». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 desembre 2018].
# Chris Berger

Chris Berger (Amsterdam, 27 d'abril de 1911 - Amsterdam, 12 de setembre de 1965) fou un atleta neerlandès, especialista en curses de velocitat, que va competir durant les dècades de 1920 i 1930.
Durant la seva carrera esportiva va prendre part en dues edicions dels Jocs Olímpics d'Estiu, el 1932 a Los Angeles, i el 1936 a Berlín. Sols a Berlín aconseguí arribar a la final d'una de les proves que disputà del programa d'atletisme, els 4x100 metres relleus, però en fou desqualificat.
En el seu palmarès destaquen dues medalles d'or, en els 100 i 200 metres, i una de bronze en els 4x100 metres relleus, al Campionat d'Europa d'atletisme de 1934. Aquell mateix any igualà el rècord del món dels 100 metres amb un temps de 10,3", un rècord que fou superat el 1936 per Jesse Owens, però que quedà vigent com a rècord d'Europa fins al 1951 i com a rècord nacional fins al 1965. Guanyà vuit campionats nacionals entre 1930 i 1934, quatre en els 100 i quatre en els 200 metres.

## Millors marques

* 100 metres. 10.3" (1934)
* 200 metres. 21.1" (1930)

## Referències

* 1 2 3 «Chris Berger Olympic Results». sports-reference.com. Arxivat de l'original el 28 de gener 2012. [Consulta: 19 abril 2020].
* ↑ Heere, A. en Kappenburg, B. (2000) 1870 – 2000, 130 jaar atletiek in Nederland Groenevelt b.v. ISBN 90 90 12867 0
* ↑ Bijkerk, T. (2004) Olympisch Oranje De Vrieseborch ISBN 90 6076 522 2
* ↑ «Track and Field Statistics». [Consulta: 19 abril 2020].
# Christian Grøthan

Christian Vilhelm Baldvin Grøthan (Frederiksberg, Selàndia, 19 de novembre de 1889 - Gentofte, 6 d'abril de 1951) va ser un futbolista danès que va competir a començament del segle xx. Jugà com a Centrecampista i el 1920 va disputar la competició de futbol dels Jocs Olímpics d'Anvers.
Pel que fa a clubs, jugà al B 93 entre 1911 i 1926. A la selecció nacional jugà un total de 31 partits, en què marcà 3 gols. Debutà contra Suècia l'octubre de 1915 i disputà el seu darrer partit contra la mateixa selecció l'octubre de 1923.

## Referències

* ↑ «Christian Grøthan Olympic Results». sports-reference.com. Arxivat de l'original el 2012-12-16. [Consulta: 31 març 2017].
* ↑ Fitxa a EU-Football.info
# Christina Heinich

Christina Heinich (Leipzig, 8 de juliol de 1949), de casada Schiffner, és una atleta alemanya, ja retirada, especialista en curses de velocitat, que va competir durant les dècades de 1960 i 1970 sota bandera de la República Democràtica Alemanya. Es casà amb el ciclista Michael Schiffner.
El 1972 va prendre part en els Jocs Olímpics d'Estiu de Múnic on va disputar dues proves del programa d'atletisme. Formant equip amb Evelyn Kaufer, Barbel Struppert i Renate Stecher va guanyar la medalla de plata en la prova del 4x100 metres, mentre en els 200 metres fou cinquena.
Participà en tres edicions del Campionat d'Europa d'atletisme, destacant una medalla d'or en els 4x100 metres en l'edició de 1974, formant equip amb Bärbel Eckert, Doris Maletzki i Renate Stecher. També guanyà el campionat nacional dels 200 metres de 1972 i el del 4x100 metres de 1970 i 1974. Formà part de l'equip que millorà el rècord del món dels 4x100 metres en tres ocasions.

## Millors marques

* 100 metres. 11,1" (1973)
* 100 metres. 22,89" (1972)

## Referències

* 1 2 3 Christina Heinich a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 2020-10-26. [Consulta: 1r juliol 2020].
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 18 novembre 2020].
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 18 novembre 2020].
* 1 2 «Track and Field Statistics». [Consulta: 18 novembre 2020].
# Christina Moser

Christina Moser (Berlín Oest, 23 de setembre de 1960), coneguda posteriorment amb el cognom de casada Göttert, és una jugadora d'hoquei sobre herba alemanya, ja retirada, que va competir sota la bandera de República Federal Alemanya durant les dècades de 1970 i 1980.
El 1984 va prendre part en els Jocs Olímpics de Los Angeles, on guanyà la medalla de plata en la competició d'hoquei sobre herba.
En el seu palmarès també destaquen una medalla d'or i una de plata a la Copa del món d'hoquei sobre herba, una medalla de bronze al Campionat d'Europa i dues medalles d'or al Campionat d'Europa d'hoquei sala. Durant la seva carrera esportiva disputà 164 partits amb la selecció nacional, 22 dels quals en sala, entre 1977 i 1987. A nivell de clubs jugà al SC Brandenburg, amb qui guanyà la lliga en pista coberta de 1986, 1988 i 1989.

## Referències

* ↑ Christina Moser a Sports Reference (arxivat)
* ↑ Hockey - Europameisterschaften a sport-komplett.de
* ↑ Nationalspieler: Damen a hockey.de
* ↑ «Olympedia – Christina Moser». [Consulta: 6 març 2021].
# Christine Scheiblich

Christine Scheiblich (alemany: Christine Hahn) (Wilsdruff, 31 de desembre de 1954) fou una remadora alemanya, que va competir sota bandera de la República Democràtica Alemanya durant la dècada de 1970.
El 1976 va prendre part en els Jocs Olímpics de Mont-real, on guanyà la medalla d'or en la prova del scull individual del programa de rem.
En el seu palmarès també destaquen quatre medalles d'or al Campionat del món de rem entre 1974 i 1978, sempre en la modalitat de scull individual.
El 1978 es casà amb Ulrich Hahn, campió del món de luge a finals dels 70 i començaments dels 80. Scheiblich estudià fisioteràpia entre 1978 i 1981 i posteriorment s'hi dedicà a Dresden.

## Referències

* 1 2 «Christine Scheiblich Olympic Results». sports-reference.com. Arxivat de l'original el 2009-02-20. [Consulta: 8 març 2019].
* ↑ «Elite ohne Gardemaß» (en alemany). Neue Zeit, 25-07-1978, p. 6 [Consulta: 30 setembre 2018]. Arxivat 30 de setembre 2018 a Wayback Machine. «Còpia arxivada». Arxivat de l'original el 2018-09-30. [Consulta: 8 març 2019].
* 1 2 «Scheiblich, Christine». Federal Foundation for the Reappraisal of the SED Dictatorship. [Consulta: 18 febrer 2018].
# Clarke Scholes

Clarke Scholes (Detroit, 25 de novembre de 1930 - Detroit, 5 de febrer de 2010) fou un nedador estatunidenc, especialista en estil lliure, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en els 100 metres lliures del programa de natació, superant en la final a Hiroshi Suzuki i Göran Larsson.
En el seu palmarès també destaquen dues medalles d'or als Jocs Panamericans de 1955.
Estudià a la Universitat Estatal de Michigan i guanyà cinc campionats de la NCAA, tres d'ells en les 110 iardes lliures. Fou el primer estatunidenc en baixar dels 50" en aquesta provba. El 1980 fou incorporat a l'International Swimming Hall of Fame.

## Referències

* ↑ Clarke Scholes a Sports Reference (arxivat)
* ↑ Zacharias, Patricia and Baulch, Vivian M. «Michigan Athletes have made Olympic history». Detroit News, 02-02-2002. Arxivat de l'original el July 10, 2012. [Consulta: 1r març 2010].
* ↑ «Pan American Games - Swimming and Diving». [Consulta: 23 juliol 2020].
* ↑ McCristal, J. Bruce and Bao, Robert «Clarke Scholes». MSU Alumni Magazine, Summer 2008, pàg. 15 [Consulta: 6 desembre 2009]. Arxivat de juny 10, 2010, a Wayback Machine. «Còpia arxivada». Arxivat de l'original el de juny 10, 2010. [Consulta: de juliol 23, 2020].
* ↑ Clarke Scholes (USA) Arxivat 2020-10-07 a Wayback Machine.. International Swimming Hall of Fame
# Claude Buckenham

Claude Percival Buckenham (Herne Hill, Londres, 16 de gener de 1876 – Dundee, Escòcia, 23 de febrer de 1937) va ser un futbolista i jugador de cricket anglès que va prendre part en els Jocs Olímpics de París de 1900, on guanyà la medalla d'or com a membre de la selecció britànica, representada per l'Upton Park F.C..
En cricket representà Essex per primera vegada el 1899 i el 1910 va disputar una gira amb Anglaterra per Sud-àfrica.

## Referències

* 1 2 «Claude Buckenham Olympic Results». sports-reference.com. Arxivat de l'original el 18 de desembre 2012. [Consulta: 10 octubre 2015].
* ↑ Campions Olímpics del Regne Unit 1896–2012 – Futbol
# Claude Bénard

Claude Bénard (París, 6 d'octubre de 1926) és un atleta francès, especialista en el salt d'alçada, que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on fou quedà eliminat en la ronda de classificació per a la final de la prova del salt d'alçada del programa d'atletisme. Quatre anys més tard, als Jocs de Hèlsinki, fou divuitè en la classificació final de la mateixa prova.
En el seu palmarès destaca una medalla de bronze en la prova del salt d'alçada al Campionat d'Europa d'atletisme de 1950, rere Alan Paterson i Arne Åhman. Va ser subcampió de França el 1952 i el 1953 i medallista de bronze el 1948, 1950 i 1951.

## Millors marques

* Salt d'alçada. 1m 96cm (1950)

## Referències

* ↑ «Claude Bénard Olympic Results». sports-reference.com. Arxivat de l'original el 28 de gener 2012. [Consulta: 15 maig 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ Les finalistes des championnats de France - 1888 à 1969 a cdm.athle.com
* ↑ «Track and Field Statistics». [Consulta: 15 maig 2020].
# Clifford Graham

Clifford John "Cliff" Graham (Toronto, 18 de març de 1900 - Toronto, 24 de maig de 1986) va ser un boxejador canadenc que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on guanyà la medalla de plata de la categoria del pes gall, del programa de boxa. Graham va perdre la final contra Clarence Walker.
Quatre anys més tard, als Jocs de París, va queda eliminat en segona ronda en la categoria del pes lleuger, del programa de boxa.
El 1919 i 1920 fou campió nacional del pes gall. Entre 1925 i 1930 lluità com a professional, amb un balanç de 21 victòries i 9 derrotes.

## Referències

* 1 2 3 «Cliff Graham Olympic Results». sports-reference.com. Arxivat de l'original el 18 d'abril 2020. [Consulta: 8 setembre 2017].
# Colette Thomas

Colette Thomas (14è districte de París, 10 de febrer de 1929 - Antony, 31 de març de 2001) fou una nedadora francesa que va competir durant les dècades de 1940 i 1950.
El 1948 va prendre part en els Jocs Olímpics de Londres, on va disputar dues proves del programa de natació. Fou setena en els 4x100 metres lliures, mentre en els 400 metres lliures quedà eliminada en sèries. Quatre anys més tard, als Jocs de Hèlsinki, quedà eliminada en sèries en els 400 metres lliures. Idèntic resultat aconseguí als Jocs de Melbourne de 1956.
En el seu palmarès destaca una medalla de bronze al Campionat d'Europa de natació de 1950 i quatre campionats nacionals dels 400 metres lliures, el 1948, 1949, 1950 i 1952. En aquesta distància aconseguí nombrosos rècords nacionals.

## Referències

* ↑ Colette Thomas a Sports Reference (arxivat)
* ↑ «L'histoire des Championnats de France». [Consulta: 7 octubre 2020].
# Nitrica

Nitrica és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1113.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
# Grand Pilier d'Angle

El Grand Pilier d'Angle és una muntanya de 4243 metres que es troba a la regió de la Vall d'Aosta a Itàlia.
La primera ascensió la van realitzar Walter Bonatti i Toni Gobbi de l'1 al 3 d'agost del 1957 per la cara nord-est; i la primera ascensió hivernal va ser duta a terme per la cara nord, del 5 al 9 de març de 1971 per A. Dvorak, J. Kurczak, A. Mroz i T. Pietrowsky, seguint un itinerari de gel i mixt que van obrir Walter Cecchinel i Georges Nominé el 17 de setembre de 1971.

## Enllaços externs

* «Camptocamp.org». [Consulta: 25 agost 2011].
Quatremils dels Alps :
Alps
Quatremils
categoria :
# Otto Lauffer

Otto Lauffer (Göttingen, 20 de febrer de 1874 - Hamburg, 8 d'agost de 1949)
va ser un historiador cultural i folklorista alemany.

## Biografia

Otto Lauffer va néixer a Weende (el que avui és un districte de Göttingen) el 20 de febrer de 1874 i va passar la seva infància en aquesta població, fins a l'any 1886.
Va estudiar llengua alemanya i estudis de literatura, història i història de l'art a Göttingen (va entrar-hi el 22 d'agost de 1891), Berlín, Múnic i altra vegada a Göttingen (a partir del 24 d'abril de 1894). El 1896 va aconseguir el seu doctorat sota la supervisió de Moritz Heyne.
El 1902, Lauffer va esdevenir assistent i el 1907 director, del Museu d'Història de Frankfurt. Des del 1908 fins a la seva obertura el 1922, va seguir supervisar el Museu d'Història d'Hamburg (ara "hamburgmuseum"), continuant-hi en la posició de director fins al 1946.
El mateix any en què la Universitat d'Hamburg es va fundar, a Otto Lauffer se li va concedir la primera càtedra de folklore a Alemanya, que va mantenir fins al 1939. El 1922/23, també va ser rector de la Universitat.
Lauffer va morir el 8 d'agost de 1949 a Hamburg), i va ser enterrat al Cementiri Ohlsdorf (la referència de la tomba és: R9 (29-30)). Les seves obres es troben en la Biblioteca de la Universitat d'Hamburg. El 20 de febrer de 1984, una placa commemorativa va ser dedicada a la seva memòria a Weende.
L'Otto-Lauffer-Straße a Weende i la barcassa Otto Lauffer a Hamburg van ser anomenades així en la seva memòria.

## Referències

* ↑ Brückner, Wolfgang. Volkskunde als akademische Disziplin: Studien zur Institutionenausbildung. Referate eines wissenschaftlichen Symposions vom 8.-10. Oktober 1982 in Würzburg. 414. Österreichische Akademie der Wissenschaften, p. 87 (Sitzungsberichte, Österreichische Akademie der Wissenschaften Philosophisch-Historische Klasse (Vienna)). ISBN 9783700105855.
* ↑ «Denkmalliste der FHH» (en alemany), 13-04-2010. Arxivat de l'original el 27 de juny 2011. [Consulta: 27 d’agost 2012].
# LaMarcus Aldridge

LaMarcus Nurae Aldridge (nascut el 19 de juliol de 1985 a Dallas, Texas) és un jugador de bàsquet professional que juga en la posició d'aler pivot. Actualment juga als San Antonio Spurs de l'NBA.

## Carrera
### Universitat

Aldridge va assistir a l'Institut Seagoville i a la Universitat de Texas. L'11 d'abril de 2006, el jugador va declarar que abandonava la universitat per presentar-se al Draft de l'NBA de 2006.

### NBA

Va ser seleccionat pels Chicago Bulls en la segona posició, i traspassat als Portland Trail Blazers pels drets de Tyrus Thomas, tercera elecció del Draft. En la seva primera temporada a la lliga ha fet una mitjana de 9 punts i 5 rebots en 22 minuts.
En finalitzar la temporada, va ser seleccionat en el millor quintet de rookies.
L'estiu de 2015 va firmar un contracte de 4 temporades amb els San Antonio Spurs.

#### Estadístiques

| Temporada | Equipo | PJ | MPP | RoPP | TPP | RPP | APP | PPP |
| 2006-07 | Portland | 63 | 22.1 | 0.3 | 1.2 | 5.0 | 0.4 | 9.0 |
| 2007-08 | Portland | 76 | 34.9 | 2.9 | 1.2 | 7.6 | 1.6 | 17.8 |

## Referències

* ↑ «Aldridge a San Antonio, Rondo a Sacramento y Jordan a Dallas» (en castellà). acb.com. Arxivat de l'original el 2015-07-06. [Consulta: 6 juliol 2015].

## Enllaços externs

* LaMarcus Aldridge - Lloc web oficial
# Sindicat Agrícola (Ciutadilla)

El Sindicat Agrícola és una obra modernista de Ciutadilla (Urgell) inclosa a l'Inventari del Patrimoni Arquitectònic de Catalunya.

## Història

L'edifici va ser projectat per l'arquitecte Cèsar Martinell i Brunet. Conserva el molí d'oli de la Cooperativa, que està en funcionament.

## Referències

* ↑ «Sindicat Agrícola». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 27 agost 2021].
# Mari Mature

Mari Mature (en llatí Mari Maturus) va ser procurador dels Alps Marítims durant la guerra entre Otó i Vitel·li l'any 69.
Va reclutar a favor d'Otó als muntanyesos de la regió. Després de la mort d'Otó va conservar el càrrec per un temps i es va mantenir lleial a Vitel·li, però amenaçat i envoltat a Narbona per forces enemigues i al no estar segur de la fidelitat dels muntanyesos, va reconèixer de mala gana a Vespasià.

## Referències

* ↑ [https://quod.lib.umich.edu/m/moa/acl3129.0002.001/984?rgn=full+text;view=image;q1=MaturusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 974. ]
# David Vincent Hooper

David Vincent Hooper (Reigate, Surrey, 31 d'agost de 1915 – maig de 1998) fou un jugador i escriptor d'escacs anglès.

## Resultats destacats en competició

Tot i que era un jugador aficionat, va empatar al cinquè lloc al campionat britànic del 1949 a Felixstowe. Fou campió britànic d'escacs per correspondència el 1944, i campió de Londres el 1948. Va participar representant Anglaterra a la X Olimpíada d'escacs a Hèlsinki (1952), on, com a 2n suplent, va fer 2.5 punts en 7 partides (+1, =3, -3).

## Aportació als escacs

Hooper fou un expert en finals i en història dels escacs del segle xix. Fou molt conegut pels seus llibres d'escacs, especialment per The Oxford Companion to Chess (1992 amb Ken Whyld), Steinitz (Hamburg 1968, en alemany), i A Pocket Guide to Chess Endgames (Londres 1970).

## Llibres publicats

* Hooper, David. A Pocket Guide to Chess Endgames. Bell & Hyman, 1970. ISBN 0-7135-1761-1.
* Euwe, Max; Hooper, David. A Guide to Chess Endings. Dover (1976, reeditat), 1959. ISBN 0-486-23332-4.
* Hooper, David; Whyld, Kenneth. The Oxford Companion to Chess. 2a edició. Oxford University Press, 1992. ISBN 0-19-280049-3.
* Hooper, David. Practical Chess Endgames (Chess Handbooks). Law Book Co of Australasia, 1968. ISBN 0-710-05226-X.
* Cafferty, Bernard; Hooper, David. A Complete Defence to 1P-K4: A Study of Petroff's Defence. 2a edició. Pergammon Press, 1979. ISBN 0-08-024088-7.
* Cafferty, Bernard; Hooper, David. A Complete Defence to 1d4: A Study of the Queen's Gambit Accepted. Pergammon Press, 1981. ISBN 0-08-024102-6.
* Hooper, David; Brandreth, Dale. The Unknown Capablanca. B.T. Batsford, 1975. ISBN 978-0486276144.

## Referències

* ↑ Olimpbase: Equip anglès a l'Olimpíada de Hèlsinki 1952. (anglès) [Consulta: 02 febrer 2010]

## Bibliografia

* Gaige, Jeremy. Chess Personalia, A Biobibliography. McKay & Company, 1987, p. 178. ISBN 0-7864-2353-6.
* Golombek's Encyclopedia of Chess. Batsford, 1977, p. 143–144. ISBN 0-517-53146-1.

## Enllaços externs

* Estimació Elo de David Vincent Hooper a «chessmetrics.com». [Consulta: 2 febrer 2010]. (anglès)
# Max Blau

Max Blau (Múnic, 19 de desembre de 1918 - Berna, 25 d'agost de 1984) fou un jugador d'escacs suís.

## Resultats destacats en competició

Va guanyar quatre cops el Campionat d'escacs de Suïssa (1953, 1955, 1956, i 1967), i obtingué el títol de Mestre Internacional el 1953.

### Olimpíades d'escacs

Blau va representar Suïssa en set Olimpíades d'escacs (de 1954 a 1968), catorze cops a la Copa Clare Benedict (des de 1953 fins a 1972, i hi guanyà quatre medalles individuals i dues - d'or - per equips), i en matxs amistosos contra França (1946, 1965), Iugoslàvia (1949, 1950), RFA (1951, 1952), Espanya (1953, 1954), Àustria (1953, 1955), i Itàlia (1951, 1952, 1958, 1969).
Taula de participacions en olimpíades :
| Any | Olimpíada | Ciutat | Tauler | + | = | - | Punts | % | Class.Equip |
| 1954 | XI Olimpíada | Amsterdam | 2n | 6 | 2 | 5 | 7 | 53,9% | 13è (de 26) |
| 1956 | XII Olimpíada | Moscou | 1r | 5 | 9 | 3 | 9.5 | 55,9% | 9è (de 34) |
| 1958 | XIII Olimpíada | Múnic | 2n | 5 | 5 | 7 | 7.5 | 44,1% | 8è (de 36) |
| 1962 | XV Olimpíada | Varna | 1r | 6 | 6 | 6 | 9 | 50,0% | 22è (de 37) |
| 1964 | XVI Olimpíada | Tel-Aviv | 2n | 6 | 2 | 6 | 7 | 50,0% | 30è (de 50) |
| 1966 | XVII Olimpíada | L'Havana | 3r | 7 | 8 | 2 | 11 | 64,7% | 18è (de 52) |
| 1968 | XVIII Olimpíada | Lugano | 3r | 4 | 6 | 3 | 7 | 23,9% | 21è (de 53) |

### Torneigs internacionals

En torneigs, el 1947 empatà als llocs 7è-8è al Torneig Zonal de Hilversum; el 1949/50 guanyà el torneig de Luzern; el 1952 fou 4t a Zuric; el 1959 empatà als llocs 15è-16è a Zuric, i el 1961 va guanyar a Birseck.

## Referències

* ↑ Fitxa de Max Blau a chessgames.com (anglès)
* ↑ Olimpbase:: Fitxa de Max Blau [Consulta 23 desembre 2009] (anglès)
* ↑ Estadístiques històriques Copa Clare Benedict (anglès)
* ↑ OlimpBase :: Base de dades d'olimpíades d'escacs (anglès)
* ↑ Partides guanyades
* ↑ Partides taules
* ↑ Partides perdudes
* ↑ Percentatge de puntuació: Punts/partides jugades
* ↑ Suïssa va ser campiona de la FINAL B Final B, Amsterdam 1954
* ↑ Olimpbase:: Equip de Suïssa a Amsterdam 1954
* ↑ Olimpbase:: Equip de Suïssa a Moscou 1956
* ↑ Suïssa acabà en 8a posició a la FINAL A (just per damunt d'Espanya) Final A, Múnic 1958
* ↑ Olimpbase:: Equip de Suïssa a Múnic 1958
* ↑ Suïssa acabà en 10a posició a la FINAL B (guanyada per Espanya) Final B, Varna 1962
* ↑ Olimpbase:: Equip de Suïssa a Varna 1962
* ↑ Suïssa acabà en 2a posició a la FINAL C (guanyada per Islàndia) Final C, Tel-Aviv 1964
* ↑ Olimpbase:: Equip de Suïssa a Tel-Aviv 1964
* ↑ Suïssa acabà en 4a posició a la FINAL B (guanyada pels Països Baixos) Final B, L'Havana 1966
* ↑ Olimpbase:: Equip de Suïssa a l'Havana 1966
* ↑ Suïssa acabà en 7a posició a la FINAL B (guanyada pels Països Baixos) Final B, Lugano 1968
* ↑ Olimpbase:: Equip de Suïssa a Lugano 1968
* ↑ Litmanowicz, Władysław & Giżycki, Jerzy (1986, 1987). Szachy od A do Z. Wydawnictwo Sport i Turystyka. Warszawa. ISBN 83-217-2481-7 (1. A-M), ISBN 83-217-2745-X (2. N-Z)

## Enllaços externs

* Estimació Elo de Max Blau a «chessmetrics.com». [Consulta: 5 maig 2011]. (anglès)
# Betsy Beard

Betsy Beard (Baltimore, 16 de setembre de 1961) és una ex-remadora estatunidenca que va competir durant la dècada de 1980.
Estudià a la Universitat de Califòrnia a Los Angeles, on es graduà el 1979. El 1984 va prendre part en els Jocs Olímpics de Los Angeles, on guanyà la medalla d'or en la prova del vuit amb timoner del programa de rem. Quatre anys més tard, als Jocs de Seül, fou sisena en la mateixa prova. En el seu palmarès també destaca una medalla de plata al Campionat del món de rem.

## Referències

* ↑ «Betsy Beard Olympic Results». sports-reference.com. Arxivat de l'original el 18 d'abril 2020. [Consulta: 24 octubre 2019].
* ↑ Fitxa a worldrowing.com FISA